**ZÁPISNICA O VYHODNOTENÍ PONÚK**

v zmysle § 53 ods. 9 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon“)

**Verejný obstarávateľ:** Stredná odborná škola informačných technológií, Tajovského 30, 974 01 Banská Bystrica

**Predmet zákazky:** **SOŠ IT BB – Obnova školského internátu, pavilón C1 a C2 SO-1.3 Výmena výťahov pavilóny C1, C2**

**Vyhlásené:** vo Vestníku verejného obstarávania č.116/2020 zo dňa 01. 06. 2020 pod značkou oznámenia 20297 - WYP

**Postup:** podlimitná zákazka zadávaná postupom bez využitia elektronického trhoviska podľa § 108 ods. 1 písm. b) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

**Typ zákazky:**  zákazka na uskutočnenie stavebných prác

**Predkladanie ponúk:** 15. 06. 2020, 10:00 hod. elektronicky prostredníctvom komunikačného rozhrania systému Josephine

**Otváranie ponúk:** 15. 06. 2020, 11:00 hod. (online sprístupnením)

Ponuky vyhodnocovala komisia v nasledovnom zložení:

**Ing. Blažej Rybár** zástupca riaditeľa SOŠ IT pre technicko-ekonomickú činnosť

**Ing. Matúš Kutlák** odborný referent pre výstavbu, BBSK

**Mgr. Jana Vašičková** odborná referentka pre verejné obstarávanie, zapisovateľka, BBSK

**Zoznam všetkých uchádzačov, ktorí predložili ponuku v lehote na predkladanie ponúk**

TREVA s.r.o., Halová 14, 851 01 Bratislava – Petržalka, IČO: 31367291

**Zoznam vylúčených uchádzačov s uvedením dôvodu ich vylúčenia**

Neaplikuje sa.

**Dôvody vylúčenia mimoriadne nízkych ponúk**

Neaplikuje sa.

**Poradie uchádzačov a identifikácia úspešného uchádzača alebo úspešných uchádzačov s uvedením dôvodov úspešnosti ponuky alebo ponúk; podiel subdodávky, ak je známy**

TREVA s.r.o., Halová 14, 851 01 Bratislava – Petržalka, IČO: 31367291 – úspešný uchádzač

**VYHODNOTENIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY**

**V zmysle SP: v súlade s § 112 ods. 6 druhá veta ZVO budú ponuky vyhodnotené na základe kritéria na vyhodnotenie ponúk a následne v súlade s § 55 ods. 1 ZVO komisia pristúpi k vyhodnoteniu ponúk z hľadiska splnenia požiadaviek na predmet zákazky u uchádzača, ktorý sa umiestnil na prvom mieste v poradí alebo u uchádzačov, ktorí sa umiestnili na prvom až treťom mieste v poradí.**

**Uchádzač č. 1 -** TREVA s.r.o., Halová 14, 851 01 Bratislava – Petržalka, IČO: 31367291

Uchádzač predložil harmonogram prác s presnosťou na kalendárne dni, nacenené výkazy výmer, dokumentáciu k vybraného výťahu, zoznam technických listov k ekvivalentu.

Komisia preskúmala ponuku uchádzača a skonštatovala, že uchádzač predložil všetky požadované doklady v zmysle SP. Komisia odporučila verejnému obstarávateľovi, aby u uchádzača vyhodnotila splnenie podmienok účasti vo verejnom obstarávaní.

V súlade s § 112 ods. 6 druhá veta ZVO, vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

V súvislosti s vyššie uvedením verejný obstarávateľ v zmysle § 55 ods. 1 ZVO vyhodnotí splnenie podmienok účasti podľa § 40 ZVO u uchádzača, ktorý sa umiestnil na prvom mieste v poradí alebo u uchádzačov, ktorí sa umiestnili na prvom až treťom mieste v poradí.

**Záverečné stanovisko komisie.**

Komisia odporúča verejnému obstarávateľovi, aby u uchádzača **TREVA s.r.o., Halová 14, 851 01 Bratislava – Petržalka, IČO: 31367291** vyhodnotila splnenie podmienok účasti vo verejnom obstarávaní. Na základe posúdenia vyžiadaných dokladov komisia určí konečné poradie uchádzačov a určí úspešného uchádzača. Členovia komisie prehlasujú, že s obsahom zápisnice v plnej miere súhlasia.

V Banskej Bystrici, dňa 17. 06. 2020

Členovia komisie s právom vyhodnocovať ponuky:

**Ing. Blažej Rybár** zástupca riaditeľa SOŠ IT pre technicko-ekonomickú činnosť

**Ing. Matúš Kutlák** odborný referent pre výstavbu, BBSK

**Mgr. Jana Vašičková** odborná referentka pre verejné obstarávanie, zapisovateľka, BBSK